barbadin
Store norske leksikon,Biologi,Planteriket,Dekkfrøete planter,Tofrøbladete planter,Vierordenen,Pasjonsblomfamilien,Pasjonsblomslekta
Barbadin er en plante i pasjonsblomstslekten i pasjonsblomstfamilien og kommer fra tropisk Amerika. Den spiselige frukten blir opptil 30 cm lang og er den største i slekten.
Beskrivelse Barbadin er en lian med kraftig, firkantet stamme og duftende og flerfargede blomster som blir omkring 12 cm i diameter. Frukten er et bær med elliptisk form som blir opptil 30 centimeter lang og veier opptil 3 kilo. Den har tynt skall og et omkring 3 cm tykt lag med fruktkjøtt. Bruk Både frø og fruktkjøtt spises ferskt eller kokt. Smaken er mild og syrlig. Rotknollene av eldre planter kan ristes og brukes på samme måte som yams. Rå rotknoller er giftige og narkotiske. Arten brukes også som prydplante i veksthus og i varme land. Les mer i Store norske leksikon pasjonsblomstslekten pasjonsblomstfamilien